text: Smart parkering på vej til Vejles p-huse
  12 oktober 2017 kl. 16.36
  Som den første kommune i landet indfører Vejle nummerpladescannere i sine kommunale p-huse. 
  De kommunale p-huse Trondur og Albert får nummerpladescannere sat op inden udgangen af 2017, skriver Vejle Kommune i en pressemeddelelse
  Vejle Kommune vil gerne forbedre parkeringsforholdene for borgere, besøgende og erhvervslivet i Vejle, og det sker nu ved at indføre et system, hvor bilens nummerplade bliver scannet, når man kører ind i p-huset.
  Det betyder, man ikke skal bruge tid på at trække en billet eller stille p-skiven.
  - Så vidt vi har kunnet finde ud af, er vi den første kommune i landet, der indfører det nye parkeringssystem, der skal gøre det meget nemmere at parkere i de offentlige p-huse. Bedst af alt bliver det næsten umuligt at få en p-afgift, for man skal hverken trække en billet eller stille sin p-skive, siger formand for Teknisk Udvalg Peder Hummelmose.
  Hverken kø eller p-afgift
  Fordelene ved anlægget er blandt andet, at man ikke skal gennem et bom-anlæg, men kan køre direkte ind i p-huset. Derfor er der ikke særlig stor risiko for, at man kommer til at holde i kø. 
  Der skal heller ikke lægges nogen billet i forruden, og man kan betale med sin mobil eller oprette en konto online.
  Der er afsat 2 millioner kroner til projektet fra innovationspuljen, og anlægget er på plads i det første af Vejle Kommunes to p-huse i Vejle inden nytår.
  Teknisk Udvalg har afsat 2 mio. kroner til projektet fra innovationspuljen og forventer, at anlægget er på plads i det første af Vejle Kommunes to p-huse i Vejle inden nytår.​Sådan virker systemetEt kamera registrerer bilens nummerplade ved indkørslenKunden kan betale med det samme via mobilen eller ved en automat, men man kan også registrere sig online, så afregningen sker automatiskEt kamera registrerer bilens nummerplade igen ved udkørslen, og systemet tjekker, om der er betaltHvis der ikke er betalt, når bilen forlader p-huset, kan man betale senere onlineHvis man ikke har betalt inden for en frist på 48 timer, udløser det en faktura på parkeringen plus et gebyr
  
  